Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 2 Pv 153/14/5505	Liptovský Mikuláš, 12.3.2015
EEČ : 2-39-87-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: ekonomické a obchodné služby
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.3.2014, spisová značka 2 Pv 153/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 24. 02. 2014 v čase o 14.00 hod. v OD Tesco, Kamenné pole 4447/2 v Liptovskom Mikuláši v predajných priestoroch odcudzila keksy Bebe 1 ks v cene 0,45 €, keksy Bebe kakaové 2 ks v cene 0,98 €, slané keksy TUC paprika 1 ks v cene 0,85 €, 1 ks Frapko 200 g v cene 1,59 €, 1 ks Nutkao v cene 2,79 €, 1 ks Fra.s.vla 200 g v cene 1,49 €, 2 ks TS Salted CAS. 200 g v cene 6,76 €, 1 ks Bebe keksy v cene 0,49 €, 1 ks študent mix 250 g v cene 1,69 €, jedno dámske tielko v cene 6,50 € a jedny dámske plavky v cene 6,- €, s tovarom prešla cez pokladňu bez zaplatenia, čím spôsobila škodu spoločnosti Tesco Stores SR, a. s., XXXXX, 815 61  XXXXX, IČO: XXXXX vo výške 31,43 € a skutok spáchala, hoci dňa 28. 10. 2013 v čase o 15.49 hod. bola postihnutá Obvodným oddelením PZ Martin - Východ blokovou pokutou zaplatenou na mieste vo výške 30,- € čísla blokov F0063960-62 za priestupok proti majetku podľa § 50 ods. 1 zák. č. 372/1990 Zb. o priestupkoch v znení neskorších zmien a doplnkov. 

Uznesením prokurátora Okresnej prokuratúry XXXXX zo dňa 25.3.2014, spisová značka 2 Pv 153/14/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresného prokurátora v Liptovskom Mikuláši sp. zn. 2 Pv 153/14/5505 z 25. 02. 2014 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX za prečin krádeže podľa § 212 ods. 2 písm. f/ Trestného zákona. Podľa § 216 ods. 2 Trestného poriadku bola obvinenej určená skúšobná doba v trvaní 12 mesiacov. Uznesenie nadobudlo právoplatnosť 04. 03. 2014.  Skúšobná doba uplynula 04. 03. 2015. 
Zo správy Okresného úradu, odboru všeobecnej vnútornej správy v Liptovskom Mikuláši vyplýva, že obvinená počas skúšobnej doby nebola prejednávaná ani postihnutá za priestupok. Z lustrácie GP SR je zrejmé, že počas skúšobnej doby nebolo voči nej vedené trestné stíhanie za žiadny trestný čin a podľa odpisu z registra trestov nebola počas skúšobnej doby odsúdená. Odcudzené potraviny boli vrátené späť do predajne.  
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 
S vyššie uvedenými správami bolo preukázané, že obvinená nebola právoplatne odsúdená, nebolo proti nej vedené trestné stíhanie ani nebola postihnutá za priestupok počas skúšobnej doby podmienečného zastavenia trestného stíhania. Obvinenej neboli uložené iné obmedzenia, preto možno konštatovať, že viedla riadny život počas skúšobnej doby a spĺňa podmienky pre vyslovenie, že sa v skúšobnej dobe osvedčila. 
Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka